system
Răspunde în limba română, în stilul Wikipedia, cat mai corect gramatical.
user
Ce detalii ai despre 28 noiembrie?
assistant
28 noiembrie este a 332-a zi a calendarului gregorian și a 333-a zi în anii bisecți. Mai sunt 33 de zile până la sfârșitul anului.

Evenimente 

 1520: Exploratorul portughez Ferdinand Magellan a trecut prin strâmtoarea de la sudul Americii de Sud, care-i poarta numele.
 1811: Concertul pentru pian nr. 5 în Mi bemol major, Op. 73, al lui Beethoven are premiera la Gewandhaus în Leipzig.
 1812: Bătălia de la Berezina, cu înfrângerea trupelor lui Napoleon.
 1877: Căderea Plevnei. După încercarea nereușită de a sparge încercuirea Plevnei, generalul Osman-Pașa s-a predat colonelului român Mihail Cristodulo Cerchez și a semnat capitularea armatei turce.
 1905: Naționalistul irlandez Arthur Griffith pune bazele mișcării politice radicale Sinn Fein.
 1912: Albania își declară independența față de Imperiul Otoman.
 1918: Consiliul General al Bucovinei adoptă moțiunea privind unirea necondiționată a Bucovinei cu Regatul României.
 1919: România semnează la Washington o serie de acorduri internaționale cu privire la stabilirea zilei de lucru de 8 ore și a săptămânii de lucru de 48 de ore în stabilimentele industriale, vârsta minima de admitere a copiilor în muncile industriale, lucrul de noapte al femeilor și copiilor, munca femeilor înainte și după naștere.
 1920: A apărut la București săptămânalul Adevărul literar și artistic, continuator al Adevărului ilustrat. Fondator: Constantin Mille.
 1920: A fost înființată la Paris Federația interaliată a foștilor combatanți (FIDAC), la care România a fost unul din membrii fondatori.
 1943: Premierul britanic Winston Churchill, președintele american Franklin Delano Roosevelt și dictatorul sovietic Stalin s-au întrunit la Teheran (Iran). Se stabilește deschiderea unui al doilea front în Europa.
 1969: The Rolling Stones își lansează albumul Let It Bleed.
 1979: Un avion McDonnell Douglas DC-10 al Air New Zealand se prăbușește pe Muntele Erebus situat pe Insula Ross, Antarctida. Toate cele 257 de persoane aflate la bord mor. Era zborurilor turistice comerciale pe continent se încheie.
 1987: Un Boeing 747 al South African Airways având 159 de persoane la bord se prăbușește în Oceanul Indian în timp ce încerca o aterizare de urgență în Mauritius în urma unui incendiu.
 1989: Revoluția de Catifea: În Cehoslovacia încep negocierile între Forumul Civic și administrație.
 1991: Osetia de Sud își declară independența față de Georgia.
 1994: Norvegienii resping aderarea țării la Uniunea Europeană, printr-un referendum.
 2004: Într-un accident minier din Republica Populară Chineză 166 mineri sunt blocați în subteran în mina de cărbune Chenjiashan situată în nordul țării, în provincia Shaanxi.

Nașteri 
 1118: Manuel I Comnen, împărat bizantin (d. 1180)
 1489: Margareta Tudor, soția regelui Iacob al IV-lea al Scoției (d. 1541)
 1628: John Bunyan, scriitor englez (d. 1688)
 1632: Jean-Baptiste Lully, compozitor francez de origine italiană (d. 1687)
 1660: Maria Anna Victoria de Bavaria, Delfină a Franței (d. 1690)
 1757: William Blake, pictor și tipograf englez (d. 1827)
 1774: Frederic al IV-lea, Duce de Saxa-Gotha-Altenburg (d. 1825)
 1793: Carl Jonas Love Almqvist, poet și prozator suedez (d. 1866)
 1811: Maximilian al II-lea al Bavariei (d. 1864)
 1820: Friedrich Engels, filosof și teoretician al socialismului științific (d. 1895)

 1829: Anton Rubinstein, compozitor, pianist rus (d. 1894)
 1857: Alfonso al XII-lea, rege al Spaniei (d. 1885)
 1862: Maria Antónia a Portugaliei, Ducesă de Parma (d. 1959)
 1863: Charles Filiger, pictor francez (d. 1928)
 1863: Eremia Grigorescu, general de artilerie, comandantul trupelor române în bătălia de la Mărășești, ministru de război (d. 1919) 
 1874: Jean Bart (Eugeniu P. Botez), scriitor român (d. 1933)
 1880: Andrei Rădulescu, istoric și jurist, membru și președinte al Academiei Române (d. 1959)
 1880: Alexandr Blok, poet rus (d. 1921)
 1881: Stefan Zweig, poet, scriitor austriac (d. 1942)
 1881: Eduardo Viana, pictor portughez (d. 1967)
 1887: Ernst Röhm, oficial nazist german (d. 1934)
 1893: Nicolae Colan, mitropolit ortodox al Ardealului, membru al Academiei Române (d. 1967)
 1894: Arkady Fiedler, scriitor polonez (d. 1985)
 1898: József Babay, scriitor, romancier, poet și dramaturg maghiar (d. 1956)
 1901: Edwina Mountbatten, Contesă Mountbatten de Burma, soția Lordului Mountbatten (d. 1960)
 1906: Dmitri Lihaciov, savant sovietic și rus (d. 1999)
 1906: Dimitrie Mangeron, matematician român, membru corespondent al Academiei Române (d. 1991)
 1907: Alberto Moravia, scriitor italian (d. 1990)
 1908: Claude Lévi-Strauss, antropolog francez (d. 2009)
 1912: Colea Răutu, actor român de teatru și film (d. 2008)
 1925: József Bozsik, fotbalist maghiar (d. 1978)

 1941: Eugen Negrici, critic și istoric literar român
 1946: Joe Dante, regizor american
 1948: Agnieszka Holland, regizoare poloneză
 1948: Filip Merca, compozitor de muzică rock și basist român
 1948: Mariana Nicolesco, soprană română (d. 2022)
 1949: Petru Andea, politician român
 1949: Filip Merca, compozitor de muzică rock și basist român de origine macedoneană 
 1949: Corneliu Vadim Tudor, politician și jurnalist român (d. 2015)
 1950: Russell Alan Hulse, fizician american
 1950: Ed Harris, actor american
 1951: Barbara Morgan, astronaută americană
 1952: Pat Cox, politician irlandez
 1954: Traian Coșovei, scriitor român (d. 2014)
 1958: Haralambie Puiu Antohi, fotbalist român
 1958: Gabriel Iordan-Dorobanțu, poet român
 1961: Alfonso Cuarón, regizor, scenarist și producător mexican de film
 1962: Jon Stewart, comedian american
 1963: Manuela Mitrea, politician român
 1965: Nicolae Mihăilescu, scrimer român
 1967: Marcel Ciolacu, politician român, președinte al Camerei Deputaților (2019-2020; 2021- prezent)
 1967: Anna Nicole Smith, model și actriță americană (d. 2007)
 1970: Édouard Philippe, politician francez, prim-ministru al Franței (2017-2020)
 1971: Fenriz, muzician norvegian
 1973: Leonard Nemțanu, fotbalist român
 1974: Apl.de.ap, muzician hip-hop american, membru al formației Black Eyed Peas

 1975: Sigurd Wongraven, muzician norvegian
 1977: Fabio Grosso, fotbalist italian
 1979: Chamillionaire, rapper american
 1985: Landry N'Guémo, fotbalist camerunez
 1986: Magdalena Piekarska, scrimeră poloneză
 1988: Ritchie De Laet, fotbalist belgian
 1988: Hiroki Fujiharu, fotbalist japonez
 1990: Azza Besbes, scrimeră tunisiană
 1992: Adam Hicks, actor, rapper american

Decese 
 741: Papa Grigore al III-lea
 1058: Cazimir Restauratorul, duce al Poloniei (n. 1016)
 1290: Eleonora a Castiliei, prima soție a regelui Eduard I al Angliei (n. 1241)
 1680: Gian Lorenzo Bernini, arhitect, sculptor și pictor italian (n. 1598)
 1747: Karl Leopold, Duce de Mecklenburg (n. 1678)
 1788: Karl Christian, Prinț de Nassau-Weilburg (n. 1735)
 1848: Ducesa Amelia de Württemberg (n. 1799)
 1859: Washington Irving, scriitor american (n. 1783)
 1870: Frédéric Bazille, pictor francez (n. 1841)

 1872: Mary Somerville, femeie-savant și scriitoare din Scoția (n. 1780)
 1898: Conrad Ferdinand Meyer, poet elvețian (n. 1825)
 1907: Stanisław Wyspiański, pictor, scriitor, poet, dramaturg și arhitect polonez (n. 1869)
 1915: Neculai Culianu, matematician și astronom român, membru corespondent (din 1889) al Academiei Române (n. 1832)
 1940: Helmut Wick, aviator german care a servit în Luftwaffe în timpul celui de-al doilea război mondial  (n. 1915)
 1941: Vladimir Bodescu, politician român (n. 1868)
 1945: Dwight F. Davis, jucător de tenis și politician, creatorul Cupei Davis (n. 1879)
 1952: Elena de Muntenegru, soția regelui Victor Emanuel al III-lea al Italiei (n. 1873)
 1954: Enrico Fermi, fizician italian, laureat al Premiului Nobel (n. 1901)
 1962: Regina Wilhelmina a Olandei (n. 1880)
 1968: Wanda Dubieńska, scrimeră poloneză (n. 1895)
 1971: Eugen Boureanul, prozator și traducător român (n. 1885)
 1972: Havergal Brian, compozitor britanic (n. 1876)
 1972: Prințesa Sibylla de Saxa-Coburg-Gotha, ducesă de Västerbotten, mama regelui Carl al XVI-lea Gustaf al Suediei (n. 1908)
 1973: Martha Bibescu, nobilă și scriitoare română (n. 1886)
 1980: Nahum Gutman, pictor israelian (n. 1898)
 1982: Regina mamă Elena, soția principelui moștenitor Carol al României (viitorul rege Carol al II-lea) și mama regelui Mihai I al României. (n. 1896)
 1989: Arsenie Boca, ieromonah, teolog și artist român (n. 1910)
 1992: Sidney Nolan, pictor australian (n. 1917)
 2002: Dan Tufaru, actor român (n. 1944)
 2010: Leslie Nielsen, actor american de origine canadiană (n. 1926)
 2012: Zig Ziglar, autor american de cărți de literatură motivațională (n. 1926)
 2015: Mircea Anca, actor și regizor român (n. 1960)
 2017: Gheorghe Mocuța, poet român (n. 1953)
 2020: David Prowse, culturist, halterofil și actor englez (n. 1935)
 2021: Prințul Andrei Andreevici Romanov, artist și autor american de origine rusă (n. 1923)
 2021: Frank Williams, proprietarul echipei de Formula 1 Williams (n. 1942)

Sărbători 

 Sf. Cuvios Mucenic Ștefan cel Nou; Sf. Mucenic Irinarh (calendar crestin-ortodox; calendar greco-catolic)
 Sf. Catherine Labouré (calendar romano-catolic)

 Albania: Ziua națională. Proclamarea Independenței de Stat față de Imperiul Otoman (1912)
 Mauritania: Ziua națională. Aniversarea proclamării independenței față de Franța (1960)
 Timorul de Est: Proclamarea Independenței (1975)

Note

 
! 28
! 11 28